**ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ ԳԼԽԱՎՈՐ ՔԱՐՏՈՒՂԱՐ**

**ՊԱՐՈՆ Կ. ՍԱՐԳՍՅԱՆԻՆ**

 **Հարգելի՛ պարոն Սարգսյան,**

Աշխատանքի և սոցիալական հարցերի նախարարության (այսուհետ՝ Նախարարություն) ենթակայության «Վարդենիսի նյարդահոգեբանական տուն ինտերնատ» պետական ոչ առևտրային կազմակերպության 2024 թվականի կարիքների համար հանդերձանքի և անկողնային պարագաների ձեռքբերման նպատակով վերահայտարարված թիվ «ԱՍՀՆ-ՊՈԱԿ-ԷԱՃԱՊՁԲ-24/5-Վ» ծածկագրով գնման ընթացակարգի (այսուհետ՝ Ընթացակարգ) 25,40,44,57 և 58-րդ չափաբաժինների մասով առաջին տեղ զբաղեցրած մասնակցի՝ Ա/Ձ Վարդան Հովհաննիսյանի կողմից ներկայացված հայտով լրացված չեն եղել առաջարկվող ապրանքների ամբողջական նկարագրերը՝ ապրանքային նշան, ֆիրմային անվանում, արտադրող, մակնիշ դաշտերը:

Համաձայն «Գնումների գործընթացի իրականացման» կարգի 41-րդ կետի՝ մասնակցին ծանուցվել է սահմանված ժամկետում շտկում կատարելու վերաբերյալ։ Վերջինիս կողմից շտկումները չեն կատարվել և ս/թ հունվարի 23-ին ընթացակարգի գնահատող հանձնաժողովի որոշմամբ մասնակցի հայտը գնահատվել է անբավարար՝ հիմք ընդունելով «Գնումների գործընթացի իրականացման» կարգի 42-րդ կետի պահանջները:  Ընթացակարգի 25,40,44,57 և 58-րդ չափաբաժինները հայտարարվել են չկայացած՝ համաձայն «Գնումների մասին» օրենքի 37-րդ հոդվածի 1-ին մասի 1-ին կետի (մասնակցի կողմից սահմանված ժամկետում շտկում չի կատարվել):

Ընթացակարգի հրավերի 4.3 կետի 3-րդ ենթակետով սահմանված է եղել, որ մասնակիցը հայտով պետք է ներկայացնի իր կողմից առաջարկվող ապրանքի տեխնիկական բնութագրերը ինչպես նաև առաջարկվող ապրանքի ապրանքային նշանը, ֆիրմային անվանումը, մոդել, արտադրողի անվանումը համակարգի միջոցով: Ընդ որում մասնակիցը կարող է ներկայացնել մեկից ավելի արտադրողների կողմից արտադրված, տարբեր ապրանքային նշան, ֆիրմային անվանում, մոդել ունեցող ապրանքներ, իսկ հրավերի 8.15 կետով սահմանված է նաև, որ եթե մասնակիցը սույն հրավերով սահմանված կարգով և ժամկետներում չի ներկայացնում հրավերով նախատեսված փաստաթղթերը **(այդ թվում շտկման ենթակա),** ապա այդ հանգամանքը համարվում է որպես գնման գործընթացի շրջանակում մասնակցի ստանձնված պարտավորության խախտում: Մասնակիցը արդեն իսկ մասնակցելով Ընթացակարգին տեղեկացված է եղել հրավերով սահմանված պահանջներին և իր կողմից հայտը ներկայացրել է թերություններով:

2024 թվականի փետրվարի 5-ին ***Նախարարությունն ընդունել է որոշում*** վերոնշյալ չափաբաժինների մասով Ա/Ձ Վարդան Հովհաննիսյանին գնումների գործընթացին մասնակցելու իրավունք չունեցող մասնակիցների ցանկում ներառելու վերաբերյալ՝ ***համաձայն ՀՀ կառավարության 2017 թվականի մայիսի 4-ի N 526-Ն որոշման N 1 հավելվածի 32-րդ կետի 19 ենթակետի՝*** 19) եթե մասնակցի` հրավերով նախատեսված գնումներին մասնակցելու իրավունք ունենալու մասին հավաստումը որակվում է որպես իրականությանը չհամապատասխանող, կամ մասնակիցը հրավերով սահմանված կարգով և ժամկետներում չի ներկայացնում հրավերով նախատեսված փաստաթղթերը կամ ընտրված մասնակիցը չի ներկայացնում որակավորման կամ պայմանագրի ապահովումը կամ համաձայնագիրը կնքելու նպատակով պայմանագիրը կնքած անձը չի փոխարինում տուժանքի ձևով ներկայացված որակավորման կամ պայմանագրի ապահովումը, ապա այդ հանգամանքը համարվում է որպես գնման գործընթացի շրջանակում ստանձնված պարտավորության խախտում և ***հիմք ընդունելով «Գնումների մասին» ՀՀ օրենքի 6-րդ հոդվածի 1-ին մասի 6-րդ կետի «ա» պարբերության պահանջները՝*** խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը կամ գնման գործընթացին տվյալ մասնակցի հետագա մասնակցության դադարեցմանը և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը։

«Գնումների մասին» օրենքի 6-րդ հոդվածի 1-ին մասի 6-րդ կետի «ա» պարբերությամբ նախատեսված հիմքերն ի հայտ գալու դեպքում պատվիրատուի ղեկավարի պատճառաբանված որոշման հիման վրա լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում։

|  |
| --- |
| Մասնակցի  |
| անվանումը | ՀՎՀՀ/ֆիզ. անձի դեպքում հանրային ծառայության համարանիշը | գործունեության հասցեն | գնումների գործընթացին մասնակցելու պայմաններին չբավարարելու իրավական հիմքը | ցուցակում ներառելու մասին պատվիրատուի ղեկավարի կայացրած որոշման ամսաթիվը և գնման ընթացակարգի ծածկագիրը |
| խախտել է գնման գործընթացի շրջանակում ստանձնած պարտավորությունը, որը հանգեցրել է գնման գործընթացին տվյալ մասնակցի հետագա մասնակցության դադարեցմանը | խախտել է պայմանագրով նախատեսված պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը | որպես ընտրված մասնակից հրաժարվել կամ զրկվել է պայմանագիր կնքելու իրավունքից |
| Ա/Ձ Վարդան Հովհաննիսյան | 74435439 | ք.Վարդենիս Ա.Թովմասյան Փ 1 նրբ բն 5 | մասնակցի կողմից սահմանված ժամկետում շտկում չի կատարվել | - | - | 05.02.2024 |

Կից Ձեզ եմ ներկայացնում գնման ընթացակարգի փաստաթղթերը և Նախարարության ընդունած որոշումը։

Առդիր՝ 1 փաթեթ:

**ՀԱՐԳԱՆՔՈՎ՝ Ս. ՄՈՒՐԱԴՅԱՆ**

Կատարող՝ գնումների համակարգման բաժին,

հեռ.՝ 094 926 777 Լիանա Մկրտչյան